L’AEI Tèxtils enforteix els seus vincles amb els seus socis marroquins per facilitar la internacionalització - AEI Tèxtils\nL’AEI Tèxtils enforteix els seus vincles amb els seus socis marroquins per facilitar la internacionalització\nL’AEI Tèxtils va estar al Marroc els dies 30 i 31 de març per reforçar les col·laboracions i sinergies amb els socis marroquins a través del projecte FOSTEX, liderat per la Universitat Politècnica de Catalunya a Terrassa (membre del clúster). L’AEI Tèxtils va mantenir diverses reunions bilaterals amb els dos socis de FOSTEX al Marroc, la Universitat Hassan II i l’ESITH.\nDurant l’estada al Marroc, l’AEI Tèxtils també va participar a la conferència organitzada en el marc de FOSTEX, que va comptar amb més de 100 assistents locals. Ariadna Detrell, Clúster Manager, va parlar sobre la xarxa que lidera d’experts en materials tèxtils avançats CONTEXT, i Josep Casamada, responsable de projectes, va presentar la metodologia d’innovació i els serveis del clúster.\nA més, l’AEI Tèxtils va organitzar una agenda dedicada a les empreses catalanes interessades en fer negocis al Marroc, mitjançant la celebració de reunions sinèrgiques en l’àmbit local a través de la seva col·laboració amb el clúster de tèxtils tècnics al Marroc C2TM i l’ESITH.\nJosé Fuster, distribuïdor català d’equips tèxtils especialitzat en maquinària de filatura, va participar a la missió i va visitar la fira Maroc in Mode a El Jadida i els laboratoris de l’ESITH per a la formació i el suport a la indústria.\nLa internacionalització és una àrea de l’estratègia del clúster que aborda dos objectius principals: augmentar la competitivitat dels seus membres, facilitant l’accés a mercats de tercers països i incrementar la seva visibilitat a escala internacional gràcies a la participació del clúster en esdeveniments rellevants del sector, tant a Europa com en l’àmbit internacional.\nLes col·laboracions dutes a terme en el projecte FOSTEX recolzen aquestes activitats per reforçar els vincles amb els socis marroquins i facilitar l’accés al mercat per als membres del clúster. Les pròximes activitats de FOSTEX se centraran en el mercat de Jordània amb la participació del clúster en la conferència final.


"Estem molt satisfets, els banyadors hidrocròmics ens han donat molta visibilitat" | Mataró Ràdio\n"Estem molt satisfets, els banyadors hidrocròmics ens han donat molta visibilitat"\nDm, 23/08/2016 - 15:30\nEurecat Mataró –abans Cetemmsa- ha guanyat visibilitat gràcies al ressò que ha tingut el banyador hidrocròmic que va fabricar per a la selecció d’Ucraïna de natació sincronitzada. La confecció d’aquesta peça que canvia de color quan entra en contacte amb l’aigua va ser un encàrrec que la seleccionadora catalana Anna Tarrés va fer a Eurecat perquè les ucraïneses el lluïssin durant la seva participació als Jocs de Río. El director general de negoci d’Eurecat, Miquel Rey, explica que van fer el banyador a contrarellotge i es mostra satisfet per la visibilitat que ha guanyat el centre d’investigació tèxtil de la capital del Maresme arrel de l’impacte que ha tingut aquesta peça.\nEl banyador hidrocròmic l’ha elaborat la Unitat d’Impressió Funcional del centre Tecnio, amb seu a Mataró i dirigida per Paul Lacharmoise, i Anna Tarrés, que han treballat conjuntament per a crear un banyador hidrocròmic que permetés realçar la màgia de la proposta d’Ucraïna per a la final, centrada en el tema de l’il•lusionisme. La creació dels banyadors, doncs, ha implicat un treball d’equip que ha abraçat la tecnologia i la gestió d’Eurecat; el teixit i la sublimació de BUNCHSPORTS, i el patronatge, a càrrec de TUC TUC. Per aconseguir l’efecte que perseguia Anna Tarrés, s’ha utilitzat un tipus de tinta que amb l’aigua es torna transparent i fa que el banyador canviï de color.\nEurecat duu endavant projectes de recerca en wearables i teixits intel•ligents que situen Catalunya al capdavant en la recerca en aquest àmbit, que està previst que passi dels 9,7 milions de vendes registrades el 2013 a 135 milions l’any 2018.


2 min. Barcelona 13/06/2017 12:14\n651x366 El diputat no adscrit, Germà Gordó, en una imatge d'arxiu El diputat no adscrit, Germà Gordó, en una imatge d'arxiu\nGermà Gordó escenificarà la ruptura amb el grup parlamentari de JxSí i, com a diputat no adscrit, s'asseurà apartat dels seus antics companys. La mesa del Parlament li oferirà tres possibilitats, totes a l'última o la penúltima fila. Una opció és al costat del grup del PSC, i els altres dos escons que pot escollir estan propers al grup del PP, segons han explicat fonts parlamentàries. En qualsevol cas, Gordó es traslladarà a la part dreta de l'hemicicle, on seuen els grups de Cs, PSC, CSQP i el PP.\nL'exconseller de Justícia va comunicar fa sis dies a la presidenta del Parlament, Carme Forcadell, que abandonava el grup de JxSí, després que pactés en un inici amb el PDECat deixar la presidència de la comissió de justícia. Finalment, davant l'estira-i-arronsa amb la formació sobiranista, que li demanava que entregués l'escó arran de la imputació pel 3%, va decidir deixar el partit i la coalició parlamentària.\nAmb Gordó com a no adscrit, JxSí perd un escó i per tant es queda amb 61 diputats. Precisament per això la setmana passada la direcció del grup va reclamar-li que entregués l'acta.\nCom a diputat no adscrit, al ple que arrenca aquest dimecres Gordó no podrà preguntar al president durant la sessió de control ni tampoc als consellers del Govern. Sí que podrà assistir a les comissions parlamentàries, així com participar de les votacions. Per a les proposicions de llei, tindrà un minut per exposar el seu punt de vista, i per a les mocions, 30 segons.


Tallers d’estiu al Pirineu – Raquel Picolo\nTallers d’estiu al Pirineu\nEstic preparant els dos tallers d’estiu al meu Pallars natal amb moltes ganes i una alegria interior especial, ajuntar el Pallars i l’escriptura creativa em dóna molta marxa. Són tallers que he pensat tant per a la gent de fora, que hi anirà a passar els dos o tres dies que dura el taller, com per als aneuencs i pallaresos amants de l’escriptura. Dos o tres dies de desconnexió per connectar encara més a través de l’escriptura, en un marc de postal.\nEl primer, al juliol, és el d’Esterri d’Àneu, que ja és un clàssic, i que aquest any s’allotjarà a l‘Ecomuseu de les Valls d’Àneu i tindrà com a tema central el relat històric. Aprofitarem la col·laboració per gaudir de dues visites guiades al monestir de Sant Pere del Burgal (Escaló), on transcorre una part de la trama de Jo confesso de Jaume Cabré, i atansar-nos una mica a la història del monestir.\nEl segon taller, al setembre, és el del Centre d’Art i Natura de Farrera. Un espai pensat per a la creació, ideal per treballar la interfase escriptura creativa i natura.\nIX taller d’escriptura creativa a Esterri d’Àneu: el relat històric. 8-10 de juliol\nFoto: Ecomuseu d’Esterri d’Àneu.\nFamiliaritzar-se amb algunes claus del gènere històric.\nAprendre alguns recursos per passar de la història a la ficció.\nEls elements del conte al relat històric: narrador, personatges, espai i temps.\nDe l’anècdota històrica a l’acció narrativa.\nLloc: Ecomuseu de les Valls d’Àneu. Esterri d’Àneu\nPreus: 130 €. Residents Pallars Sobirà, 120 €).\nPagament abans 23 de juny: 120 € i 110 residents Pallars Sobirà.\nInclou dues sortides guiades al monestir de Sant Pere del Burgal (històrica i literària).\nNombre de participants: mínim 6, màxim 15.\nInformació sobre l’allotjament: Informació turística Valls d’Àneu, Oficina d’informació i turisme d’Esterri d’Àneu.\nII taller al centre d’art i natura de Farrera: escriptura i natura. 17-18 setembre\nFoto: Centre d’Art i Natura de Farrera. Foto capçalera: CAN Farrera.\nEscoltar les paraules i les frases de la natura.\nValorar el pes del paisatge i dels elements naturals, en la literatura.\nAnalitzar i comentar les diverses presències de la natura en la literatura.\nLloc: Centre d’Art i de Natura de Farrera\nDies: 17-18 setembre.\nNombre de participants: mínim 6 i màxim 10.\nPreus: 125 € (residents Pallars Sobirà, 115 €). Pagament abans del 20 d’agost: 115 € i 105 residents Pallars Sobirà.\nUs podeu allotjar a Centre d’Art Natura de Farrera\nCentre D'Art i Natura, Ecomuseu Valls d'Àneu, escriptura creativa, escriptura i natura, Esterri d'Àneu, Farrera, relat històric, Sant Per del Burgal\n5 Març, 2016 at 18:11\nBona tarda, Raquel,Hem guardava aquest correu per apuntar-me al teu següent taller d’estiu… espero no arribar tard, i pugui gaudir i aprendre al teu costat i al de totes les persones interessades en el món de l’escriptura !!A Gavàs ara està borrufant i bufa un vent gelat, però de neu, molt poca aquest hivern! Espero que estiguis molt bé allí baix vora mar!!Espero la teva resposta!Una abraçada, Rosa Vilalta\nDate: Sun, 7 Feb 2016 21:45:48 +0000 To: casigall@hotmail.com\n5 Març, 2016 at 23:30\nGràcies,Rosa! T’apunto al curs d’Esterri. Ja rebràs més notícies. Proxons, Raquel\nFesta Major – Raquel Picolo


Primer dia sense contenidors a l’Àrea d’emergència d’escombraries a l’estació de RENFE | Ràdio Arenys 91.2FM\nSocietat Medi Ambient Dimecres 6 de novembre del 2019\n/ Act.: 6 de novembre del 2019 a les 12:11\nPrimer dia sense contenidors a l’Àrea d’emergència d’escombraries a l’estació de RENFE\nEls veïns de la zona fa mesos que es queixen de l’estat d’aquesta àrea que asseguren que, tot i que els serveis de neteja procuraven mantenir-lo en bones condicions, s’havia convertit en un abocador descontrolat. Ara celebren l’enretirada d’aquests contenidors que asseguren que causaven males olors.\nAquesta nit la regidoria de Medi Ambient ha enretirat els contenidors, tal com va anunciar fa pocs dies. I és que asseguren que la situació era insostenible. Un dels veïns del bloc de davant reconeix que l’estat d’aquest espai feia fàstic, que els veïns no en volien fer ús i només ho feien quan era estrictament necessari. Tot i celebrar que ja no hi hagi contenidors, es mostra preocupat per veure on llençaran les deixalles les persones que, fins ara, feien ús de l’Àrea d’Emergència.\nUna preocupació que comparteix amb un altre usuari de l’espai, que creu que potser la solució seria que el consistori deixés els contenidors al lloc habitual i passés més sovint a buidar-los. I és que els usuaris no només hi llençaven deixalles corrents com plàstic o cartó, sinó que els veïns asseguren haver-hi vist mobles i altres materials que haurien d’anar a la deixalleria.\nA més, hi ha indicis que indiquen que no només hi llençaven escombraries els arenyencs i arenyenques, sinó que ciutadans d’altres municipis paraven amb el cotxe a l’àrea d’Emergència a dipositar tota mena de deixalles. Així ho relatava al Programa el Dominical una veïna de la zona, que creu que el carreró de davant la RENFE es podria convertir en un nou abocador de mobles.\nPer la seva banda, des de la regidoria de Medi Ambient emplacen als arenyencs que feien ús de l’espai a utilitzar el sistema de recollida Porta a Porta d’acord amb el calendari de recollida selectiva establert per tota la vila.\nL'Oficina Municipal d'Atenció al …\n‘La ceba que fa riure’ és la nova …\nL'SPAM vol fomentar l’adopció de gossos potencialment …


ALOCIX RESULTATS: LLIGA EBA 3ª JORNADA COLLBLANC SEGUEIX LIDER I SANT NICOLAU GUANYA A ZARAGOZA\nLLIGA EBA 3ª JORNADA COLLBLANC SEGUEIX LIDER I SANT NICOLAU GUANYA A ZARAGOZA\n· Collblanc i Quart, una jornada mes es reafirmen en el liderat i continuen imbatuts tots superant Sanfeliuenc i Martorell aquest a domicili.\n· S’ha format un grup de perseguidors dels liders integrat, per Salt, Cornellà, Jac, Sant Nicolau i Arenys, a una victoria dels primers, tots ells guanyadors en aquesta jornada.\n· Tanquen la classificació sense conèixer la victòria Martorell i Santfeliuenc.\nB.C. MARTORELL - SOLVIN, 62 - C.B. QUART PISCINES SANT FELIU, 70\nMartorell continua sense conèixer la victòria tot i plantar cada a un dels gallets de la competició, com es el Quart, que va tenir les coses difícils i que no va poder trencar el partit fins al tercer quart amb un 14-22, ratificat en el darrer amb un 14-17. Destacats, per els locals Barnadí i Molina amb 16 i 12 punts i el primer amb 18 de valoració, per els visitants Masllorens 15 i 24 i Bataller 11 i 15.\nJ.A.C. SANTS, 80 - B.C. MORABANC ANDORRA ´B´, 66\nAl Pavelló de l’Espanya Industrial, poc feia pensar que després d’arribar al final del tercer quart amb empat en el marcador, el Jac tindria uns darrers minuts de gran encert i no donaria opcions als andorrans, que varen patir un parcial concloent de 30-16. per els locals destacaren Soto amb 19 punts i 19 de valoració i Vázquez 13 i 17 i per els locals Marín i Lliteras, amb 14 i 12 punts respectivament.\nARACENA-AEC COLLBLANC, 91 - C.B. SANTFELIUENC, 79\nEl líder segueix intractable, amb una sortida de 24-7, al primer quart va fer insuficient la reacció del Santfeliuenc 22-26 i 15-18, en el segon i tercer quart. En els destacats, per part local Rodríguez i Duarte amb 16 i 15 punts i valoració de 20 i 19, per els visitants Farfan amb 24 i 21. En global la valoració dels locals fou de 115 i per els visitants 63, no deixa de sorprendre la situació d’aquests últims que encara no han conegut la victòria.\nQUESO MILNER-ARENYS BASQ. , 75 - C.B. L´HOSPITALET, 69\nA Fons de les Creus, el locals després d’un inici igualat però amb lleugeres avantatges 22-18 i 21-21, en els dos primers quarts, es varen veure sorpresos per l’Hospi, en el tercer quart 10-15, però encara tingueren prou forces per reaccionar en el darrer quart 22-15 i emportar-se la victòria. En el capítol de destacats per els locals Costa i Cabrera amb 16 i 13 punts i 18 i 21 de valoració, però el mes destacat del partit fou, el visitant, Díaz Morera amb 29 punts i 36 de valoració\nEL OLIVAR, 70 - SABADELL SANT NICOLAU, 87.\nPartit disputat a Zaragoza amb un domini total de l’equip sabadellenc, que conforme avançava el partit augmentava de forma clara el seu avantatge amb uns tres primers parcials de 18-26, 19-20 i 12-21. Quant els mitjans d’informació local parlaven del Sant Nicolau de “un poderoso equipo”, es que no les tenien totes i així va ser, que portaren cap a Sabadell, la primera victòria forana. Per els locals va destacar Hidalgo i Legasa, amb 11 i 10 punts i 13 i 10 de valoració, per els visitants Costa i López, amb 16 punts i 22 i 20 de valoració, sense oblidar als joves Nihl Sabata i Alex Abella, amb 15 i 10, per el de Sant Fruitós i 12 i 11, per el ex-Natació Sabadell.\nISPORTS SALT, 92 - FLOR DE VIMBODI PARDINYES-LLEIDA, 75\nVictoria clara del gironins que varen edificar el seu treball en una pletòrica primera part amb parcials de 24-15 i 26-19 i que tot i la reacció dels lleidatans el màxim que pogueren fer es que l’avantatge local no fos superior amb parcials de 22-21 i 20-20, que situa als locals en el grup perseguidor dels líders. Per els locals destacaren Bover i Torrents, amb 27 i 21 punts respectivament i ambdós 28 de valoració i per els visitants Vallverdú amb 15 i 17.\nCB CORNELLA, 89 - C.B. CASTELLDEFELS, 58\nEn el Parc Esportiu, començament bastant inusual, amb un 8-0, al primer quart, però encara mes el del segon quart 46-27, que de tota manera va marcar definitivament el devenir del partit favorable als locals. Destacats per el Cornellà Martínez i Arques amb 18 i 17 punts i 13 i 17 de valoració, per els visitants Olmedo 14 i 16.\nMVP. I MAXIM ANOTADOR, per el mateix jugador, que repeteix, tal com va fer a la Jornada 1. Gabriel Diaz Morera (CB. L’Hospitalet) amb 29 punts i 36 de valoració , amb 38 minuts en pista 12/18 en tir de dos 67%, 0/4 en triples 0% i 5/6 en tirs lliures un 83%; 11 rebots, 4 assistències i 8 faltes personals rebudes.


2. Abans SANT JORDI | Anem fent a poc a poc\nPer tal de preparar SANT JORDI, ens hem acostat a la biblioteca municipal que tenim a prop de l’escola. Hem anat tota la classe. Molt amablement, ens han facilitat el següent llistat de llibres relatius a Sant Jordi\ni també els següents llibres de dracs\nDesprés de feta la recerca, amb l’ajuda de la bibliotecària, hem fullejat uns quants i ens hem endut un bon grapat d’ells.\nDe tots ells, el qui més ha agradat i ha tingut més èxit en la classe, ha estat:\nPer engalanar els corredors de la nostra escola, hem ajudat a fer el cartell de Sant Jordi, juntament amb els altres alumnes de l’escola:\nTambé hem modelat amb plastilina alguns personatges, com el drac:\nTambé hem anat tots a visitar el drac Pepito de Can Massallera (Sant Boi)\nI hem dibuixat els personatges de la llegenda. Estem pensant preparar la nostra pròpia història, amb algunes adaptacions… però serà després de passar Sant Jordi.\nAra, juntament amb dues escoles més, hem creat un conte basat en el personatge del drac (proposat per nosaltres). És “UN VIATGE PEL MÓN”. També hi apareixen altres personatges: un elefant (proposat per una escola de Viladecans) i un barrufet (proposat per una escola de Barcelona).\nPodem agafar idees als següents enllaços:\nRecull d’activitats interactives disponibles a la xarxa per a treballar Sant Jordi.\nSANT JORDI: En aquesta web podem trobar diferents tipus de recursos relacionats amb St Jordi, tots ells molt interessants. Cinc audio puzzles en els que s’haurà d’endreçar la llegenda, una eina per a crear l’animació de St Jordi amb els seus personatges, un dictat interactiu, i un conte llibre multimèdia de St Jordi que ens podem descarregar desde la mateixa web.\nEL MÓN PER UNFORAT, SANT JORDI: Fotos, dibuixos, i fins i tot un video sobre St Jordi. Conté també un petit joc i activitats interactives per a infantil i cicle inicial.\nJUGA AMB LA LLEGENDA: Joc del Club Super 3 en el que hauràs de superar fases i prendre decisions amb què crearàs la teva història.\nJOC LA PRINCESA I EL DRAC: Joc de plataformes en el que hauràs d’ajudar al cavaller a rescatar a la princesa del drac.\nTRENCACLOSQUES DEL DRAC\nACTIVITATS CLIC ST JORDI: Conté dos paquets d’activitats per a educació infantil i cicle inicial de primària relacionats amb la llegenda de sant Jordi, amb imatges, textos, cançons, paraules,…\nELS LLOCS WEB DE SANT JORDI: Recull de pàgines web on trobar informació sobre sant jordi, la llegenda, les tradicions, …\nSANT JORDI A LA PETITA XARXA: Aquí podeu trobar varis recursos interessants i molt ben elaborats, com ara la llegenda explicada interactivament, un puzzle, manualitats, retallables, i un vídeo, entre altres.\nFES UN PUNT DE LLIBRE: Punt de llibre per a descarregar i plantilles per a crear-ne tu.


El Llibreter: d’abril 2008\nanota el llibreter a les 13:27 . diumenge, d’abril 27, 2008\nUn canvi de cal·ligrafia que al cap dels anys tornava antiquats els manuscrits més antics, els quals restaven arraconats a la biblioteca fins que algú feia servir el pergamí on descansava aquella lletra il·legible per enquadernar llibres nous. El pas del rotlle al còdex, cap al segle IV dC, amb el canvi en els hàbits d’escriptura i lectura que va menar també a l’oblit els títols que no van ser copiats a temps. Cada canvi en les formes de transmissió de l’escriptura ha comportat la pèrdua d’infinitat d’obres.\nSegles més tard, no és que els incunables imitessin el llibre manuscrit, és que en els inicis de la impremta era difícil concebre una forma diferent de llibre. Si bé hi havia qui desdenyava aristocràticament la producció en sèrie de còdex, la possibilitat fins llavors impensable de poder consultar exemplars idèntics del mateix títol a París, Venècia, Londres o València, o la major facilitat amb què les biblioteques particulars creixien, anaven modificant lentament els hàbits de lectura. Malgrat que al voltant de les universitats existien tallers de copistes que s’afanyaven a produir llibres amb materials de baixa qualitat, la consolidació de la impremta va permetre la difusió de la lectura extensiva, sense que la lectura intensiva fins llavors predominant es perdés del tot.\nMés important que l’aparició de reproductors de llibres electrònics és l’aparició d’una nova forma de lectura que exigeix el domini d’estratègies i habilitats que canvien la forma d’atenció al text. Tinc la sensació que aparells com el Kindle d’Amazon o el Reader de Sony o el Papyre de Grammata i similars tenen a veure amb la inèrcia d’associar el llibre a una forma exclusiva de transmissió textual, com segles enrere els incunables s’assemblaven als manuscrits fins que van desenvolupar estratègies tipogràfiques pròpies. La forma idònia de transmissió del llibre electrònic seria, doncs, l’ordinador. Per què voldria un aparell diferent per llegir llibres de l’aparell que utilitzo habitualment per llegir en pantalla? Cada vegada que hi penso estic més convençut que l’evolució dels ordinadors portàtils relegarà els reproductors de llibres electrònics a les lleixes dels museus d’invents curiosos.\nanota el llibreter a les 23:16 . dimarts, d’abril 22, 2008\nAvui ha estat un preludi magnífic de Sant Jordi. Els qui no han volgut gaudir —o patir— l’espectable de les llibreries plenes de lectors, han prescindit del descompte de la diada i han pogut remenar a pleret novetats i llibres de fons. Molts dels exemplars que solen descansar als prestatges han perdut la verticalitat per l’absència dels companys de secció que, amb més sort, han abandonat la llibreria en una bossa i, fins i tot, embolicats per a regal. Encara avui han arribat novetats, com Palabras textuales, un altre blog que pren la forma de còdex per contribuir, a partir d’anècdotes recollides a agències de publicitat i comunicació, a sotragar els fonaments de l’estètica occidental. Hem plegat més tard i si ahir parlava de saturació, l’esforç d’avui ha estat molt encoratjador per gaudir plenament de la jornada de demà.\nEn un article que ha d'aparèixer a la revista Arts del Cercle de Belles Arts de Lleida explico que els blogs s’han convertit en una eina excepcional per compartir l’experiència de la lectura. Aquesta és, em sembla, una aportació sense precedents al món del llibre. I per això, un tomb pels blogs proporciona una bona dosi d'alegria per treballar durant la Festa del Llibre. La reivindicació de les editorials independents a eLiteratura, declaracions d'intencions a Biblosfera, prendre precaucions amb el drac a llunÀtic, un especial Sant Jordi a Llibròfags, la planificació de la jornada a Flux, recomanacions digitals i de paper a Entrellum, llibres recomanats a Antaviana, llibres cobejats a [el ojo fiosgón], autopromoció a Malerudeveure't, prolegòmens a Tökland, horari de signatures a La panxa del bou, la llegenda de Sant Jordi en versió Playmobil via L'illa dels llibres, col·legues llibreters que ja fa dies que destaquen llibres a Lectures de l'Espolsada, Món de llibres o Negra y criminal, Serret Llibres i molts que em deixo perquè es fa tard i ara toca descansar i desitjar-vos, com fa tres anys\nanota el llibreter a les 23:58 . dilluns, d’abril 21, 2008\netiquetes: Ignasi Revés, sobre la lectura, Víctor Sunyol\nDijous encara reclamava algunes comandes pendents, ja sense gaire esperança que els llibres arribessin a la llibreria. Llibres que, en qualsevol cas, vindran tard però es mantindran a la taula de novetats força temps després de Sant Jordi. I de la taula, als prestatges. Sense presses. Però dissabte, el grau de saturació llibresca començava a ser perillós. Sort que aquests dies he trobat refugi en la música. Potser influït per les profecies que anuncien la imminent mort del llibre analògic, l’inconscient m’ha menat a gaudir de música al voltant de la mort de Crist. És molt reconfortant, al final de la Passió segons Sant Joan de Bach, escoltar com el drama de la mort es resol amb una cançó de bressol, el cor «Ruht wohl».\nUna dolcesa que contrasta, per exemple, amb la desesperació de Maria Maddalena a l’ària «Vorrei dirti il mio dolore» de La Passione di Gesù Cristo Signor Nostro d’Antonio Caldara, amb la veu bellíssima Patricia Petibon. O a Canta la Maddalena, un recital de compositors del segle XVII interpretat per Maria Cristina Kiehr. Una atmosfera musical que em predisposava a submergir-me en No on, l’últim llibre d’un poeta que segueixo fidelment: Víctor Sunyol. Un rèquiem laic que s’inspira en la litúrgia catòlica —només cal escoltar la creació de Xavier Maristany al cedé que l’acompanya. Uns poemes que es clouen amb una cita d’Agustí d’Hipona: “Parlar de la mort de l’altre és parlar de la pròpia mort»:\nReposa en l’absència que tota en tu s’empara.\nReposa en nosaltres, ara que et som,\nperquè així reposem en el teu repòs:\nla pau se saber que ens ets.\nDesprés del deliri d’El misteri de l’amor, de Joan Miquel Oliver, que m’ha meravellat, la poesia de Víctor Sunyol, poderosa. El curs de les lectures sovint és imprevisible. Més que triar-les, de vegades sembla que em triïn. Aquest matí tornava a Oli en un llum i tenia la sensació que el pas de la imaginació efervescent de Joan Miquel Oliver a la profunditat essencial de Víctor Sunyol m’havia intensificat la percepció de la novel·la d’Ignasi Revés, que no hi té gaire a veure. M’hi he endinsat i n’he gaudit com no m’esperava, després que les primeres pàgines ja m’havien convidat a la represa.\nanota el llibreter a les 08:46 . diumenge, d’abril 13, 2008\nI no és tan sols el programa de gestió de la llibreria, també consultar la disponibilitat de llibres o la situació de les comandes a través de les bases de dades dels proveïdors o d'agències especialitzades. O també informació als cercadors bibliogràfics, als webs de les editorials, als blogs, les revistes i diaris digitals, altres llibreries, etc. per saber si determinats llibres s’adiuen a una bibliografia que ens han encarregat, si és exactament el títol que el client demana o si existeix alguna edició alternativa a l’edició que s’ha exhaurit. A banda de consultar el correu o les llistes de notícies, i obrir els enllaços que ens suggereixen, per consultar el següent servei de novetats i reedicions o per llegir alguna notícia o entrevista a un autor o sobre la mateixa editorial.\nI a casa, consultar més comptes de correu electrònic, llegir blogs i altres pàgines webs, que d’enllaç a enllaç em sorprenen amb llocs nous, paraules virtuals que susciten gestos d’admiració, somriure, interès, perplexitat, alegria... De vegades, deixar algun comentari o mirar de respondre els que m’hagin pogut deixar al blog. L’atenció dedicada a escodrinyar el text, però també a les relacions amb altres textos latents que podrien emergir o no, sovint pendents de la intuïció, la confiança, la conversa.\nDesconnectar. Triar un llibre. Contenir-ne a les mans el límit exacte. Eixamplar amb el pensament el text. Seure a la butaca. Llegir.\nanota el llibreter a les 11:31 . dissabte, d’abril 12, 2008\netiquetes: David Figueres, sobre la lectura\nNo fa mil anys, és ara; no l'ha inscrit en tauletes de cera, però també s'ha llegit en públic. Es difon a través de la complicitat bloguera. Sabem el nom de l'autor: Shi Tao, poeta xinès, traduït per Manel Ollé:\nDavid Figueres a Els dies i les dones: Crida blogaire.\nanota el llibreter a les 20:59 . dimarts, d’abril 08, 2008\netiquetes: Jaume Subirana, sobre la lectura\nA Rapala, de Jaume Subirana, llegeixo el poema «Lectura»:\nLa barreja de presents és possible perquè ara el vent encara espolsa canyes altes i els núvols de ponent enfosqueixen la tarda, i potser també mil anys enrere els escodrinyaven amb l’esperança de pluja. Si el poeta esmentés estris desapareguts o al·ludís a algun mecanisme oblidat de tecnologies caduques, seria impossible barrejar els presents, excepte per a algun savi erudit. Però, a quin poeta xinès de fa mil anys es refereix el poema? Quants poemes escrits durant l’any que va ser escrit el poema al qual es refereix Jaume Subirana perduren? Quants llibres?\nCom va escriure els versos del vent, les canyes i els núvols? No sabem si primer els va inscriure en una tauleta de cera i després, ell mateix o un expert cal·lígraf, amb una lletra més bella, els va traslladar a la seda o al paper. O potser els va pensar i quan va decidir abandonar el poema els va dictar de cor. A partir d’aquí podríem especular sobre la manera com es van difondre. ¿Els va lliurar delerós a algun amic de gust estricte? ¿Va esperar pacientment l’arribada d’alguna celebració pública o privada per dir-los? ¿Els va guardar dins d'un calaix, amb altres versos, fins que va considerar que ja podia publicar una antologia?\nAra que teclejo aquestes paraules i que aviat les publicaré al blog, quan acabi de decidir els enllaços i repassi el text, barrejaré inevitablement molts presents.\nanota el llibreter a les 10:23 . dissabte, d’abril 05, 2008\netiquetes: Argentina, Damián Tabarovsky, Héctor Libertella\nDamián Tabarovsky al suplement Babelia. Imprescindible, com sempre:\nDecía Libertella: "Si Argentina es un país periférico en el mundo, su escritor más periférico será entonces centralmente argentino. A mí me ha costado mucho sostener esta paradoja... ¡Cuanto más marginal, más central!".\nanota el llibreter a les 10:35 . dijous, d’abril 03, 2008\netiquetes: Alfonso Alegre Heitzmann, Juan Ramón Jiménez, Zenobia Camprubí\nEl dia 21 d’octubre de 1956 un desconsolat “¡Ahora!” va ser la resposta de Juan Ramón Jiménez a Zenobia Camprubí, qui radiant i moribunda li anunciava que havia estat guardonat amb el Premi Nobel de Literatura amb un senzill “¡Ya!” que confirmava els rumors, cada cop més insistents, que arribaven a l'hospital i a tot Puerto Rico. Quatre dies abans de l’anunci oficial, les gestions d’un periodista suec van permetre conèixer el veredicte amb antelació. Es temia que la vida de l’esposa de Juan Ramón Jiménez s’extingiria abans del dia 25. El dia 28, mor.\nJuan Ramón Jiménez, 1956: Crónica de un premio Nobel d’Alfonso Alegre Heitzmann és la crònica de la candidatura del poeta al guardó literari més important del món. De l’any 1945, quan Gabriela Mistral recrimina a Hjalmar Gullberg que “el Premio no me lo debieron haber concedido a mí, sino a Juan Ramón Jiménez que se lo merece mucho más. Sí, sí, todos somos discípulos suyos”, a les mostres de reconeixement un cop l’hi havien atorgat. Amb abundant material inèdit, procedent sobretot de l’inabastable Sala Zenobia-Juan Ramón de la Universidad de Río Piedras de Puerto Rico i dels arxius, desclassificats cinquanta anys després, de l’Acadèmia Sueca. Sabem, ara que la primera candidatura és de l’any 1952, quan el professor Cecil Maurice Bowra respon a un requeriment de l’Acadèmia amb aquestes paraules:\n¿Podría sugerirles el del poeta español Juan Ramón Jiménez, que reside ahora en Washington D.C., Estados Unidos? En mi opinión es el más grande poeta vivo y merece sin duda este honor [...]\nLa candidatura de Juan Ramón Jiménez es va repetir en anys posteriors, malgrat el desdeny del poeta, que preferia donar suport a altres candidats com Ortega y Gasset. L’any 1956, de fet, el premi s’havia de decidir entre Ramón Menéndez Pidal i Juan Ramón Jiménez. El primer, un intel·lectual admirable, havia aconseguit l’aval de moltes universitats del tot el món i, sobretot, el de l’Espanya oficial, amb la Real Academia Española al capdavant. El segon, tan sols comptava amb el suport d’alguns amants de la seva obra i, l’any 1956, la Universitat de Maryland, gràcies a les gestions de Graciela Palau de Nemes, va ser l’únic organisme oficial que l’avalava.\nL’obra última de Juan Ramón a penes era coneguda a l’Espanya franquista. Els primers intents de publicar-hi algun llibre topaven amb la censura i amb l’animadversió del món acadèmic. Per això, quan l’Acadèmia Sueca, seguint el costum, proposa que sigui l’ambaixador espanyol qui reculli el premi en nom del poeta, vençut definitivament arran de la mort de Zenobia i incapaç, per tant, de viatjar a Estocolm, Juan Ramón Jiménez respon que és Jaime Benítez, rector de la Universitat de Río Piedras de Puerto Rico, qui l’haurà de recollir. Una mostra de reconeixement als qui els havien acollit en l’exili i n’havien tingut cura en la malaltia.\nEl llibre d’Alfonso Alegre Heitzmann té tres parts. La primera és la crónica, amb rigor i passió, del procés que culmina amb la concessió del Premi Nobel. Una narració en la qual integra els documents inèdits que ha localitzat arran de la investigació. La segona és una selecció de cartes i telegrames de felicitació, entre les quals en trobem la que van signar Carles Riba, J.V. Foix, Clementina Arderiu, Ricard Permanyer, Albert Manent, Marià Manent, Jaume Bofill i Ferro, Jordi Cots i Rosa Leveroni:\nMuy distinguido señor: este grupo depoetas catalanes, que ha ido siguiendo la línea ascensional de su poesía, se complace hoy en sumarse a la satisfacción de usted por haberle sido concedido el Premio Nobel de Literatura de este año.\nY también está a su lado, como cordial compañía, en estas horas dolorosas en que la muerte de su esposa y compañera, doña Zenobia Camprubí, viene a amargar la dicha que ella hubiera compartido con usted gozosamente.\nReciba, con este doble motivo, el testimonio de nuestra más alta estima.\nLa tercera reuneix documents al voltant de l’acte de lliurament del Premi Nobel. El nom de Zenobia Camprubí, que havia gestionat les sol·licituds de documentació, traduccions i bibliografia, com havia gestionat els papers del poeta tot convertint la seva obra en una aventura amorosa, apareix, sempre, enllaçat al nom de Juan Ramón Jiménez.


La Diputació finalitza el nou carril ciclopeatonal que uneix Alfarp amb Catadau i Llombai – tucomarca.com\nHomeLa Ribera AltaAlfarpLa Diputació finalitza el nou carril ciclopeatonal que uneix Alfarp amb Catadau i Llombai\nPablo Seguí, responsable de Carreteres, va visitar junt als alcaldes dels tres municipis la fase final de les obres, el pressupost de les quals ha ascendit a 195.000 euros i ha millorat a més l'accés a Alfarp.\nPablo Seguí, responsable de Carreteres, va visitar junt als alcaldes dels tres municipis la fase final de les obres, el pressupost de les quals ha ascendit a 195.000 euros i ha millorat a més l’accés a Alfarp.\nDesprés de més de 15 anys de reivindicacions, els municipis d’Alfarp, Catadau i Llombai compten ja amb una connexió segura per a la circulació de ciclistes i vianants a través de la CV-520, gràcies a l’actuació duta a terme per l’àrea de Carreteres de la Diputació de València, titular de la via.\nAquest nou carril ciclopeatonal forma part del Pla de Mobilitat Ciclopeatonal impulsat per la institució provincial que, tal com ha recordat el diputat de Carreteres, Pablo Seguí, “està permetent vertebrar les comarques valencianes des de la perspectiva d’eixos altres usuaris de la carretera, i dins del que ja hem dut a terme, entre uns altres, la connexió entre Villanueva de Castellón i Senyera, que inclou l’accés a Sant Joanet, la ruta entre El Mareny de Barraquetes i Les Palmeres i l’itinerari ciclopeatonal que uneix Fortaleny amb Sueca passant pel pont Alfonso XIII”.\nSeguí ha visitat les obres en la seua fase final, acompanyat pels alcaldes d’Alfarp, Catadau i Llombai. A més de la construcció d’una via ciclopeatonal de 280 metres que connecta els tres municipis en paral·lel a la carretera, l’actuació inclou la reordenació de la intersecció d’accés a Alfarp des de la CV-520, mitjançant la inclusió d’un carril central per a efectuar els girs a esquerra cap al carrer Pintor Sorolla.\nEn aquests moments, segons van explicar els tècnics responsables de l’obra, únicament resta dotar el carril ciclopeatonal d’una capa de pintura i una vorada que separe la nova via visual i físicament de la plataforma central de la carretera. Una vegada fet açò, es podrà posar en servei la nova infraestructura, a la qual la Diputació ha destinat un pressupost de 195.000 euros.


Moviment d'Innovació Educativa de Lleida (MIE Lleida) » LA VACA QUE FEIA LA LLET DE COLORS. EBM Bellpuig\nLA VACA QUE FEIA LA LLET DE COLORS. EBM Bellpuig\nLa vaca que fa la llet de colors\nCom a treball de síntesi de totes les propostes i amb la col·laboració del grup teatral Xip Xap, representem la història "La vaca que fa la llet de colors". Els protagonistes són els nostres nens conduïts pels personatges de la història.\nEn aquesta proposta també participen diferents associacions del municipi: l'Ajuntament, l'Escola d'infantil i primària Sant Salvador, l'Associació de jubilats, l'Associació de joves i el Grup de gegants.\nEl conte transcorre pel nostre municipi. Durant el camí es van presentant els diferents personatges i cada un d'ells s'identifica amb un color.\nLa vaca no fa la llet blanca sinó de colors. Per què surt de colors? Per intentar esbrinar què està passant els nens juntament amb els representants de les associacions i les titelles (la Granota, l'Abella, el Dimoni, el Peix, el Senyor Vinagre) realitzen un mural de cada color. Finalment entre tots hem trobat la solució al problema.\nEl factor sorpresa i la diversitat espais del municipi on es desenvolupa la història, manté l'atenció dels nens i els fa gaudir al cent per cent de l'activitat.\nLa representació es registra en un DVD i es facilita un a cada família.


Tres joves prenen el sagrament de la confirmació a Palanques | DiaDia\nInici Cultura Tres joves prenen el sagrament de la confirmació a Palanques\nTres joves prenen el sagrament de la confirmació a Palanques\nConfirmació de tres joves a Palanques\nL’acte va ser oficiat pel Bisbe de Tortosa, Enrique Benavent\nDiumenge Palanques va viure una jornada de celebració religiosa: tres joves del municipi van rebre el sagrament de la confirmació.\nL’acte va tenir lloc a les 13:00h a l’església del poble i va ser oficiat pel Bisbe de Tortosa, Enrique Benavent, amb l’ajuda del mossén de Palanques, José Ángel Pitarch.\nEls tres joves que van rebre la confirmació són Ainhoa i Laia, que viuen al municipi, i Pau, que hi va tots els caps de setmana. Tenen entre 16 i 17 anys i estan en edat de prendre aquest sagrament, el tercer després del baptisme i la comunió. Aquest acte representa la confirmació de la seua adhesió a la fe i la seua admissió al cos de l’Església pel bisbe. Per aquest mateix motiu, la confirmació sempre ha de ser oficialitzada per un bisbe o bé per un sacerdot autoritzat.\nPalanques és un municipi de 34 habitants, per la qual cosa la confirmació de tres joves és una notícia destacada. Ja fa tres anys de l’última confirmació que va tenir lloc a Palanques, acte que també va oficiar el mateix bisbe. Tot i això, fa un parell d’anys, Enrique Benavent també va visitar el municipi per visitar i conéixer l’estat de l’església.\nLes famílies dels joves i els veïns de Palanques van gaudir d’un dia d’unió celebrant aquest acte religiós i social. Ara hauran d’esperar uns altres tres anys aproximadament, per a tornar a celebrar altres confirmacions al poble.


Heu cercat cuines d'aqui - Dona Secret\nResultats de la cerca “cuines d'aqui”\nCuines d’aquí: pancake d’avena Dröm, de Lucrecia Figueroa i Sofia Sarasqueta\nDona Secret\t 4 oct. 2019\nCuines d'aquí: pancake d’avena Dröm, de Lucrecia Figueroa i Sofia Sarasqueta, de Dröm Kaffe\nCuines d’aquí: gaspatxo de préssec, de Luis Gamboa\nCuines d'aquí: Luis Gamboa, de la cafeteria Orange Goat d'Andorra, ens ofereix la seva espectacular recepta de gaspatxo de préssec.\nCuines d’aquí: llom de bacallà al vermut\nDona Secret\t 7 ag. 2019\nCuines d'aquí: llom de bacallà al vermut, del xef Albert Formentí del Coma Hotel Restaurant d'Ordino.\nDona Secret\t 30 juny 2019\nCuines d'aquí: canelons d’escalivada amb salsa tàrtara i anxoves, del xef Carles Flinch del restaurant Can Manel


Obre la cimera del clima: "¿No veieu el que ja està passant?"\nBarcelona 06 de de novembre del 2017. Actualitzada 07 de de novembre del 2017 a les 18:04\nLa nova cimera mundial del clima, la número 23, es va iniciar ahir a Bonn amb una crida enèrgica a actuar amb urgència contra l’escalfament global. «La nostra demanda col·lectiva per al món és que mantingui el rumb establert a l’Acord de París del 2015», va dir el primer ministre de Fiji i president de la conferència, Frank Bainimarama, durant la cerimònia d’obertura. «Si no estem a l’altura del repte, fracassarem. Tots estem al mateix vaixell», va insistir. «Ja no podem donar-nos el luxe d’esperar, hem d’actuar ara», va afegir la diplomàtica mexicana Patricia Espinosa, la secretària executiva de la Convenció de l’ONU sobre Canvi Climàtic (UNFCCC).\nAmb la constatació científica que el problema dista molt d’estar resolt –en els últims anys s’han batut rècords de temperatura i concentració de CO2 a l’atmosfera, a més de registrar-se fenòmens adversos d’una intensitat desconeguda, com el recent cicló Irma a l’Atlàntic–, els representants de 190 països es reuneixen fins al pròxim dia 17 per intentar posar en funcionament l’acord a què es va arribar a la capital francesa.\nPer primera vegada, una conferència de l’ONU sobre canvi climàtic –conegudes tècnicament com a COP– està presidida per Fiji, un representant de les illes, els territoris més amenaçats per l’augment del nivell del mar. «¿No veieu el que està passant? Si els moments de devastació que hem vist al Carib no proporcionen proves prou clares de la realitat de les pèrdues, llavors no sé què ho aconseguirà», va dir en relació amb els recents huracans Thoriq Ibrahim, president de l’Aliança de Petites Illes (AOSIS), que agrupa prop de 40 estats insulars (o amb problemes similars) del Pacífic, l’Índic i el Carib.\nEspinosa, de l’ONU, va afegir que Bonn ha de ser «la plataforma de sortida d’un nou nivell d’ambició» ja que les promeses de retallada d’emissions anunciades fins ara, fins i tot si s’implementen completament, «no són suficients» per limitar a dos graus l’augment de la temperatura respecte als nivells preindustrials. La ministra alemanya de Medi Ambient, Barbara Hendricks, va alertar també sobre el «punt de no retorn» a què s’acosta la humanitat si no es presta atenció als límits fixats a París.\nLa COP23 serà una reunió molt tècnica en la qual es negociarà essencialment sobre com s’han de presentar els plans de reducció d’emissions de cada país perquè siguin transparents i comparables, i de quina manera s’hauran de revisar a l’alça els objectius. També s’ha de portar a terme un seguiment de l’assistència financera promesa pels països més desenvolupats.\nA Bonn s’esperen al voltant de 20.000 participants entre delegats nacionals, representants d’oenagés ecologistes i de desenvolupament, representants locals i regionals, empreses, periodistes i diversos lobbies de pressió.\nEntre els dirigents confirmats es compten el president francès, Emmanuel Macron, i la cancellera alemanya, Angela Merkel, entre altres. A la cimera climàtica no hi falten ni tan sols els Estats Units, malgrat que el seu president va anunciar la retirada del país de l’Acord de París. El negociador fijià Nazhat Shameem Khan era tranquil·litzador: «Hem continuat treballant amb els EUA aquest any, i el que estem veient és la seva voluntat de participar de manera constructiva».\nContaminació Canvi climàtic Alemanya


TIROTEIG A CHICAGO: 15 PERSONES AFUSELLADES FORA DE LA FUNERÀRIA DE SOUTH SIDE - BARREJA MATINAL\nPrincipal Barreja Matinal 'Pensàvem que era una guerra aquí fora': 15 persones afusellades fora de la funerària de Chicago\n'Pensàvem que era una guerra aquí fora': 15 persones afusellades fora de la funerària de Chicago\nQuinze persones van ser afusellades a prop d'una funerària al costat sud de Chicago i una persona va ser detinguda dimarts a la nit, van dir les autoritats, mentre el president Trump es prepara per desplegar agents federals a la ciutat en un esforç per frenar la violència armada.\nEls funcionaris van descriure una escena de violència impactant i sobtada, amb un tiroteig als carrers de la ciutat fora d'una funerària.\nUn grup de persones sortia d'un funeral als serveis funeraris de Rhodes cap a les 18.30 h. Dimarts, quan un cotxe se'ls va acostar i la gent que hi havia a l'interior va obrir foc, va dir el portaveu del departament de policia de Chicago, Tom Ahern, a The Washington Post. La gent fora de la funerària després va disparar. El cotxe es va estavellar i tres o quatre ocupants van fugir en direccions diferents, van dir les autoritats.\nEn una sessió informativa dimecres al matí, Brendan Deenihan, cap de detectius de la policia de Chicago, va dir que una de les 15 persones ferides en el tiroteig es trobava en estat extremadament crític, que una altra es trobava en estat crític i que els metges pensaven que la resta es recuperaria.\nLa policia ha detingut una persona per ser interrogada, però no hi ha hagut cap detenció, va dir el primer adjunt del superintendent Eric Carter en un roda de premsa dimarts.\nLes autoritats no han donat a conèixer el motiu del tiroteig, un dels pitjors de la història recent de Chicago, però dimecres van denunciar un cicle de violència i represàlies, dient que els tiroteigs només condueixen a més tiroteigs.\nTotes aquestes víctimes van resultar ferides quan es van disparar trets mentre familiars i amics es van reunir per lamentar la pèrdua d'un ésser estimat que va morir en un tiroteig, va dir David Brown, el superintendent de la policia de Chicago, a la sessió informativa dimecres.\nEl tiroteig es va produir quan Chicago ha experimentat un augment de la violència armada i els homicidis l'any passat, una de les diverses ciutats nord-americanes importants que s'enfronta a un augment del vessament de sang.\nAixò no pot passar, va dir Deenihan. No pots conduir pel carrer i disparar indiscriminadament a una multitud de persones i després fugir del lloc dels fets.\nHores després del tiroteig a la funerària, va dir Deenihan, hi va haver un altre tiroteig en altres llocs de la ciutat. Una nena de 3 anys anava en un cotxe amb els seus pares quan algú li va disparar i li va colpejar al cap. El nen estava estable i parlava, va dir.\nL'alcaldessa de Chicago, Lori Lightfoot, va comentar un parell de tirotejos tràgics, un de 15 persones en una funerària i un altre d'un nen de 3 anys. (Oficina de l'alcalde de Chicago)\nA la funerària, la policia va dir que va recuperar prop de 60 cassoles. Els testimonis van descriure una escena més com una zona de combat que un carrer de la ciutat.\nVam sortir al carrer i tot el que vam veure van ser cossos estirats per tot arreu. Van ser afusellats per tot arreu, va dir la resident Arnita Geder Chicago Sun-Times . Vam pensar que era una guerra aquí fora. És ridícul, tot el rodatge que està passant aquí, realment s'ha d'aturar.\nBrown, el superintendent de la policia, va dir que Chicago s'enfronta a una epidèmia de violència de bandes, i va detallar com en un moment donat hi ha diversos centenars de conflictes de bandes a foc lent a la ciutat.\nTambé va dir que l'única manera d'acabar amb la violència és que la gent deixi de recórrer a les armes com a represàlia.\nEl cicle de violència a Chicago: algú rep un tret, cosa que fa que algú altre agafi una pistola, va dir. Aquest mateix cicle es repeteix, una i una altra i una altra vegada. … Baixeu les armes.\nL'alcaldessa de Chicago, Lori Lightfoot (D), va dir que el tiroteig hauria estat impactant sense importar les circumstàncies.\nPerò el que fa que aquest incident sigui especialment odiós és que els tiradors es van aprofitar de la família i amics que es van reunir per plorar la mort d'un jove que ell mateix havia perdut la vida just una setmana abans, va dir a la sessió informativa dimecres.\nEl tiroteig es va produir quan els agents federals s'estan preparant per desplegar-se a la ciutat, a la qual Trump ha atacat repetidament per la seva violència armada al llarg dels anys, tot i que el nombre de trets i homicidis havia anat disminuint fins aquest any.\nMentre Trump desplega agents federals a Chicago, la seva història tòxica amb la ciutat té funcionaris, residents al límit\nDurant una conferència de premsa dimarts abans del tiroteig, Lightfoot, que va amenaçar amb demandar a Trump aquesta setmana si actuava sense el seu permís, va semblar amb cautela disposada a acceptar agents federals.\nL'alcaldessa va dir que havia rebut un aclariment que els esforços a Chicago estarien relacionats amb la violència armada i no s'assemblarien a les tàctiques de mà dura vistes recentment a Portland, Oregon, on els agents s'han enfrontat amb els manifestants.\nDonem la benvinguda a la col·laboració real, però no donem la benvinguda a la dictadura, va dir Lightfoot dimarts. No acollim l'autoritarisme, ni acollim les detencions i detencions inconstitucionals dels nostres residents, i això és una cosa que no toleraré.\nTal com va informar The Post, alguns dels líders de la ciutat es mantenen escèptics davant les garanties de l'administració Trump sobre el paper dels agents federals a Chicago.\nPreguntat sobre com treballaria específicament el departament de policia de Chicago amb els agents federals, Ahern va assenyalar les relacions existents del departament amb diverses agències, incloses la Drug Enforcement Administration i l'FBI.\nHem tingut una llarga i gran relació amb totes les agències de Chicago i esperem continuar aquestes associacions, va dir a The Post.\nChicago viu un dels anys més violents de la memòria recent. En comparació amb aquesta època del 2019, els tiroteigs a la ciutat han augmentat un 47 per cent, passant a 1.637 ara dels 1.110 del 2019, segons Dades del Departament de Policia de Chicago . Els homicidis han augmentat un 51 per cent, passant de 275 fins a diumenge a 414 en aquest moment el 2019.\nEls funcionaris de Portland denuncien les tàctiques agressives dels agents federals a la seva ciutat\nEl tiroteig de dimarts a la nit va ser el pitjor de Chicago dels últims anys. Dos tiroteigs separats, un al Cornell Square Park el 2013 i un altre en una reunió commemorativa el 2019, van provocar 13 ferits en els últims set anys.\nCarter, el superintendent adjunt, va dir als periodistes que es va assignar un cotxe patrulla per supervisar el funeral a causa del gran nombre de dol. No està clar si hi va haver cap advertència dels activistes comunitaris contra la violència que els problemes eren imminents, va dir. El funeral va ser per a un home de 31 anys que va ser assassinat la setmana passada al South Side, va informar el Sun-Times.\nKenneth Hughes estava mirant la televisió quan va sentir uns trets fora de la funerària. Ell va dir WMAQ que va veure un cotxe amb sis forats de bala i que semblava que les persones que van rebre un tret que sortien del servei anaven vestides de blanc.\nnens convertits en nenes per les seves mares\nMalauradament, sembla que estava planejat perquè mentre la gent sortia de la funerària, els trets van sonar com si, literalment, estiguessin esperant que sortissin, va dir Hughes.\nLa investigació continua en curs, va dir Ahern dimarts.\nSarah Huckabee Sanders, governadora d'Arkansas\nParella de Sant Lluís amb pistoles


Motel Egense Strand Hals Dinamarca - Ofertes d'hotels amb els MILLORS DESCOMPTES EN LÍNIA\nVeure tots els 338 allotjaments a Hals.\nKystvej 4, Egense, Hals, Dinamarca, 9280 - Veure al mapa\nDissenyat tant per oci com per negoci, Motel Egense Strand està situat idealment a Hals; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Hals. Per a la comoditat i comfort dels seus clients, l'hotel ofereix instal.lacions per a minusvàl.lids, express check-in/check-out, magatzem d'equipatge, servei d'habitacions, transport hotel/aeroport.\nGaudiu de les comoditats d'alta gama com ara calefacció, servei de despertador, escriptori, balcó/terrassa, insonorització per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com camp de golf (a 3 km), pesca, massatge, solàrium, parc infantil. Gaudeixi d'incomparable serveis i d'una localització de prestigi a Motel Egense Strand.\nTots els tipus de viatgers (60) Parelles (39) Viatgers en solitari (5) Famílies amb infants petits (3) Famílies amb infants grans (6) Grups (7)


Espectacular pis de més de 400 m² en venda a l'Eixample Dret, a Barcelona.\nTrobem aquest pis únic de 438 m² en una finca clàssica en xamfrà de l'Eixample Dret, amb orientació sud-est.\nA l'entrar, ens trobem amb un ampli passadís que ens condueix a la sala principal, o saló de còctel, que alberga una zona d'estar amb llar de foc i un piano de cua.\nDes d'aquí, a l'creuar unes majestuoses vidrieres corredisses, accedim a la sala-menjador d'uns 50 m², amb sortida a tres balcons que donen al carrer. A l'ésser orientació sud-est, gaudeix de gran lluminositat durant tot del dia.\nDes del saló i el rebedor d'entrada, podem accedir a una còmoda cuina amb illa i a l'menjador informal, per als seus àpats diaris. Es presenta totalment equipada, amb electrodomèstics de primeres marques.\nEl dormitori principal se situa al costat de la zona de dia i disposa de bany privat i un espectacular vestidor localitzat a la tribuna original de la finca.\nEl segon dormitori doble dóna a un pati de la finca per uns grans finestrals originals. Gaudeix de gran amplitud, un vestidor i un bany en suite.\nSi accedim a la zona interior de la propietat, trobarem un tercer dormitori amb sortida de servei cap a les escales de la finca i un bany complet.\nFinalment el pis compta amb un altell de 2 metres d'altura que podria utilitzar-se com apartament de convidats. Aquí trobarem una zona de televisió, un dormitori doble i un bany complet.\nEn definitiva, és un habitatge excepcional, a la millor zona de l'Eixample Dret, que combina l'elegància dels elements arquitectònics originals, juntament amb la modernitat de la recent reforma.\nLa finca es presenta en un estat immillorable, ja que actualment s'està reacondicionando seu interior.\nL'habitatge se situa a la millor zona de l'Eixample Dret, envoltada de botigues i hotels de categoria i de les cases més emblemàtiques de la zona. A més, es troba a pocs minuts de les artèries principals de la ciutat, com ara el passeig de Gràcia, el passeig de Sant Joan i la Gran Via de les Corts Catalans.


Catalunya vista pels 'instagramers' més populars del món, diumenge a l'ARA\n11 imatges del nostre país fetes amb aquesta aplicació de mòbil il·lustraran el pòster central del diari del diumenge\nARA Barcelona Actualitzada el 29/06/2012 12:42\nCom veuen Catalunya els 'instagramers' més populars del món?\nPer saber-ho el diari ARA dedica el pòster central d'aquest diumenge a 11 imatges fetes per un grup d'11 fotògrafs, procedents d’Itàlia, França, Alemanya, Noruega, els Països Baixos, els Estats Units i l’estat espanyol, que van visitar Catalunya del 14 al 19 de juny convidats per l'Agència Catalana de Turisme. Entre tots aquests 'instagramers' sumen més de 500.000 seguidors que han anat veient les imatges dels racons més bells del país. A la web del diari també penjarem aquest diumenge una extensa fotogaleria de 33 fotos que resumeixen el treball que van fer al llarg dels cinc dies que van ser a Catalunya.\nDel seu viatge en van sortir centenars de fotos que els 'instagramers' van anar penjant a la xarxa sota el 'hashtag' #catalunyaexperience i que retraten els paisatges més típics de Catalunya des de Barcelona, la Costa Brava, la Costa Daurada, les Terres de l’Ebre, la Catalunya Central o els Pirineus de Lleida.\nInstagram és una de les aplicacions de mòbil gratuïtes més populars del moment i permet fer fotografies amb la càmera del telèfon i aplicar-los tot tipus de filtres de llum, contrast i color per tal de donar-los efectes més impactants i compartir-les a l'instant en totes les xarxes socials. Actualment, Instagram compta amb més de 50 milions d’usuaris, més de 1.000 milions de fotografies publicades i més de 260 comunitats oficials repartides per tot el món.


Batea al cor | Josep .M. Solé i Sabaté | Catedràtic d’Història contemporània (UAB) | Articles | El Punt Avui | Notícia\nCatedràtic d’Història contemporània (UAB) - 13 agost 2017 2.00 h\nJosep .M. Solé i Sabaté - Catedràtic d’Història contemporània (UAB)\n“Batea està lligada per la geografia, la història, la cultura, l’economia i els sentiments a l’entorn del que avui conforma la nació catalana\nBatea és un poble de personalitat singular, de catalanitat dolça i exquisida. És un poble conformat des de dins, propi, definit per si mateix. La primera vegada que hi vaig ser, l’any 1976, iniciava la recerca sobre la repressió franquista a Catalunya, fet que em duria a estar a tots i cada un dels pobles del país.\nL’enyorat escriptor Albert Manent i l’amic Joaquim Roglan, originari de la vila, m’havien donat noms de veïns del poble per ajudar-me a esbrinar com van viure els bateans la guerra i la postguerra civil. La primera gent amb qui vaig parlar era una família que estava fent la verema, els vaig agafar a l’hora de dinar i em van fer compartir l’àpat amb ells. Recordo l’afecte amb què va ser acollit un noi jove, com era jo aleshores, interessat per la història del seu poble.\nFeia poc que havien anat al Pirineu i, de broma, em comentaren que ells en aquelles muntanyes tan altes, gent de la Terra Alta, es marejaven. Tenien por de caure, deien festivament.\nM’explicaren la vida de la gent que restà al poble en quedar sota zona franquista quan hi hagué l’ocupació militar, a primers d’abril del 1938. Els assassinats i violacions que es produïren i com els presumptes culpables –soldats regulars de les tropes mores de Franco–, foren executats com a mostra d’exemplaritat a les parets del passeig central del poble. Fou un fet silenciat durant anys que ells s’estranyaren que conegués.\nVan reprendre la feina més tard que de costum. Preguntava i preguntava sobre tot i més: des del drama inacabable de fets de la batalla de l’Ebre i la cruel postguerra civil, fins a possibles nous informadors del poble i de tota la Terra Alta. Ells i altra gent de Batea em van explicar com van viure aquells anys. Són catalans del sud que, per damunt de burles pel seu parlar i pobresa extrema d’aleshores, referen a poc a poc en un esforç titànic l’economia local, tot aprenent a conviure malgrat la ferida entre veïns en uns anys de dolor i pobresa. Massa dolor i massa pobresa. Batea va entrar en el meu cor per sempre més.\nDEs del període romà fins als visigots, musulmans, període medieval –d’una petja preciosa al poble– fins al present, Batea està lligada per la geografia, la història, la cultura, l’economia i els sentiments a l’entorn del que avui conforma la nació catalana. S’ha destacar que al gener del 1642, en la guerra dels Segadors les tropes castellanes van arrasar el poble, ferm defensor de la Generalitat, saquejant la població i cremant-lo. Tots els homes havien de ser degollats i violades les dones fins que, diu la llegenda, intervingué miraculosament la Verge del Portal, que aturà l’atrocitat.\nDes del COMEBE, Consorci del Memorial dels Espais de la Batalla de l’Ebre, hi tinc continuada relació des del 1999. Tots els governs de la Generalitat, sense excepció, han estat ferms defensors de potenciar el Comebe. Batea n’és un dels pobles impulsors i actius. Hi té un Centre d’Interpretació sobre la Sanitat de Guerra, precisament aquest any el Memorial Democràtic hi ha fet una inversió concreta. Cada any centenars d’estudiants d’història contemporània el visiten i altres visitants d’arreu hi fan cap.\nA Batea segur que hi ha problemes, però també l’esperit de superar-se com sempre han fet a la seva història. Des de fer més fort el món econòmic, del vi a la indústria, dels serveis a un escàs, encara, turisme. Hi ha, però, un fet indiscutible: la seva nítida personalitat no té preu. No es compra, ni es ven. L’amenaça de demanar ser d’Aragó a canvi d’inversions només és una errada. És una greu errada fruit d’un personalisme desmesurat. Proposar deixar una nació, objecte de les mirades de mig món, d’un país amb un projecte de futur lliure i ple d’esperança, per quedar-se en un territori de província de l’Estat espanyol on la reivindicació és “Teruel existe”, no sembla gens seductor. La Batea que he conegut i que conec no respon al concepte.\nBatea ha lluitat i lluita pel progrés, per la denominació d’origen, per la cultura i per la modernitat. Les seves pedres mil·lenàries són testimoni de generacions i generacions de bateans catalans que hi han deixat esforç, treball i amor. Tots ells han aconseguit un poble excel·lent en la perspectiva d’un futur molt millor. Hi ha una solució per sortir d’aquesta tensió local, que sense cap mena de dubtes ha tingut ressò nacional i estatal. El de sempre, el que diu la democràcia, la llibertat i la justícia: que el poble parli.


Any de fabricació: 1852\nLloc: París, França\nModel: Tres quarts de cua de 2,40 m\nConstrucció: Molt sòlida i robusta. Un admirable treball d'ebenisteria. Tapa de ressonància d'avet de primera qualitat.\nCordes: Encordat paral·lel, sense creuar, i reforços metàl·lics.\nTeclat: Marfil i eben\nMecanisme: Disseny original Érard, l'inventor del mecanisme modern.\nEl procés de restauració d'aquest piano s'ha fet en dues etapes temporals.\nVaig adquirir aquest piano l'any 1989, època on tenia el meu taller al carrer Gòmis. De seguida, animat pel desig de tornar a donar vida a aquest meravellós instrument, vaig iniciar una restauració global del piano. Vaig poder avançar i completar moltes feines importants, però vaig observar un problema que em va obligar a ajornar la continuïtat del projecte fins a trobar una solució apropiada.\nEls treballs d'aquesta etapa van consistir essencialment a reparar la tapa de ressonància del piano que havia cedit a la pressió de les cordes durant molts anys. Per fer-ho, vaig optar per substituir les carenes originals per unes de noves amb la intenció de redreçar la curvatura original de la tapa de ressonància.\nAcabada aquesta feina vaig iniciar el procés d'encordat del piano, però, malauradament, el claviller d'afinació no em va respondre com tenia previst per un problema de la fusta del claviller. En aquell moment vaig tenir clar que l'única manera de resoldre-ho era substituir el claviller per un de nou. Això em va coincidir amb una pujada important d'altres feines de reparació de pianos de clients i vaig anar abandonant el piano Érard en espera de trobar un moment més oportú que no va arribar fins molts anys després.


XEIC IES: FÊTE FRANCOPHONE À LLEIDA\nFÊTE FRANCOPHONE À LLEIDA\nEl passat 7 de maig, els nostres alumnes de francès van participar en una festa francòfona a Lleida. El logo guanyador del concurs que s'havia convocat algunes setmanes abans, és el que veieu i va ser dissenyat per dues alumnes nostres: Berta Treig i Helena Blanch.\nA la festa hi van assistir més de 750 alumnes de francès de Lleida i comarques a més d'alumnes d'Igualada i Flix. Els nostres alumnes del CFGS de Secretariat van ser els encarregats del Protocol de la festa, ja que hi assistien també diverses autoritats.\nL'objectiu de la festa era donar un impuls a l'aprenentatge de la llengua francesa i per això es van portar a terme activitats diverses, com la presentació del diferents països francòfons, actuacions musicals, balls i karaoke.\nPublicat per imatgeflix a 2:34\nEtiquetes de comentaris: Activitats, Imatges, Noticies, Sortides\nLA LECTURA A LA MEVA VIDA\nPREINCRIPCIÓ BATXILLERAT I CICLES FORMATIUS CURS 2...


Una de les darreres exposicions que ha presentat Lourdes Fisa a Barcelona es titulava Fragilitats. Ara ens ofereix les seves noves pintures dessota el terme Fortaleses i dedica la mostra a la mare i a la terra, als orígens. És una exposició on la artista reconeix la llengua materna, la veu en femení: tot un homenatge a les dones i a les artistes.\nEl nom de les seves exposicions té un caràcter revelador. Són com els primers versos d’un llarg poema de colors i textures, un recorregut com a dona i pintora que viu amb intensitat aquest món en procés de transformació: La ruta de la seda, En chemin, Camins de descoberta, Exodo, Travesía, Laberinto, Recorreguts, El rastro invisible…\nM’agrada comprovar que la rotunditat plàstica de les seves obres no està feta de solemnitat ni de grandiloqüència, tampoc d’èxtasis: està teixida a capes de color, enfilada al traç, ferida en la erosió de les superfícies, bastida de fragments i d’empremtes. L’ artista sap que la seva obra no és purament un objecte acolorit o una superfície dibuixada, sinó una lectura atenta sobre la vida, un anar i tornar des de l’experiència individual i completament determinada per el gènere. Una llengua no abolida, la de la dona artista, que gestiona la seva força de manera autònoma. Les obres de la Lourdes, la habilitat tècnica que desprenen i l’impacte visual que percebem, cerquen un significat alternatiu que recrea una visió més transcendent d’experiència artística.\nCrec que les pintures de Lourdes Fisa són veritables performances fetes en la intimidat, a la solitud del taller. Precisament la seva força rau en allò que no veiem com a espectadors, però que de ben segur és el moment més passional de l’obra, el més corporal i profund. Una intuïció que recolzo en les seves paraules quan explica el procés i les dificultats de treballar amb la fibra de vidre, de fer les estampacions. També quan destaca l’energia que cal per a materialitzar les emocions, el temps i l’esforç de les instal·lacions, el dolor quasi físic de la creació. L’espectador, davant la transparència del vidre o la tela de lli, en la perfecta definició del seu perímetre, intueix aquesta força d’execució, l’anhel físic del viatge que empren la artista en cada obra, en tota resolució creativa.\nLes obres que veiem, el seu treball més recent, funcionen a la manera d’un collage de materials i de records. Les capes de color i els elements estampats, al igual que els textos que completen la seva plàstica, els interpreto com un pòsit de memòria. I en aquesta ocasió el record ens parla del paisatge i del cos, però també honora la figura d’altres dones artistes, com la Frida Kahlo; de les dones dedicades a la ciència, com Mme. Courier i a totes aquelles protagonistes d’una història de silencis i oblits. Una història de dones fortes que ara volem recuperar en el rastre de les imatges.\nAl llarg de la seva evolució com artista, Lourdes Fisa ha aconseguit una arquitectura gràfica pròpia, una iconografia personal i una metodologia singular. La seva pintura és un univers ple de registres simbòlics. El color, la agilitat del traç, les paraules pintades, els retalls de paper o la transparència de la matèria, són recursos per a ser llegits amb profunditat i complicitat. Aquestes obres no poden ser exercicis de pràctica pictòrica sense ànima, a la recerca d’una perfecció estètica. La experiència del viatge existencial no és mai perfecta i per a la artista la consciència de la perfecció no és indispensable. La representació dels moments de neguit s’allunya de la perfecta resolució i troba en el observador un bon aliat per a mantenir el diàleg.


Immobles Lucas Fox a Espanya i Portugal - Termes i condicions\nAquest lloc web és propietat i està sota el control de Lucas Trading SL (Lucas Fox). Si feu ús d'aquest web accepteu els termes i condicions que detallem a continuació. Lucas Trading SL és una societat limitada espanyola registrada a Espanya amb el CIF B64125438. El nostre domicili fiscal és Ronda Sant Pere 27, 1, 3, 08010 Barcelona, Espanya.\nAquest lloc web descriu serveis:\n-Que proveeix internacionalment Lucas Trading SL i una xarxa d'entitats o pràctiques associades (que poden tenir o no personalitat jurídica o legal) que ofereixen serveis immobiliaris professionals, comercials i residencials. Aquestes empreses internacionals, conjuntament amb Lucas Trading SL, operen sota el nom de Lucas Fox.\nTot i que Lucas Fox dedica tots els esforços possibles a assegurar que tot el que hi ha al lloc web és exacte i complet, només és informatiu, de manera que són dades més indicatives que definitives. Per tant, no fem cap garantia explícita o implícita de l'exactitud de les dades, i, segons el que ens permeten les lleis aplicables, no acceptem cap responsabilitat per errors, inexactituds o omissions, ni per la pèrdua que pugui ser conseqüència directa o indirecta de confiar en els continguts. Els usuaris del web no haurien d'emprendre cap acció ni deixar d'emprendre-la exclusivament segons la informació del portal. Lucas Fox pot corregir o actualitzar el web sense notificar-ho prèviament.\nPel fet de fer disponible el lloc web, Lucas Fox no fa implícita o estableix cap relació professional, financera, d'assessoria o de clients. A través del portal, ni Lucas Fox ni cap altra persona proporcionen serveis professionals, d'assessoria, de consultoria o de cap altre tipus.\nLucas Fox tampoc pot garantir que el web no pateixi interrupcions ni retards, ni l'absència d'errors o de virus. El portal s'ofereix tal com és, sense garanties de cap tipus.\nLucas Fox no serà responsable i no acceptarà cap responsabilitat de possibles virus que puguin infectar-vos l'ordinador a través de l'ús o la descàrrega d'aplicacions (aplicacions .exe incloses) d'aquest lloc web.\nInformació important relativa als immobles que presenta el lloc web\nDades: Les dades de cada immoble no són part d’una oferta o d’un contracte. No heu de considerar exactes o factuals les declaracions fetes per Lucas Fox, verbalment o per escrit (“informació”), pel que fa a l’immoble, l’estat en què es troba o el seu valor. Ni Lucas Fox ni cap altre agent associat té cap autoritat per fer declaracions sobre l’immoble, i per tant tota informació està lliure de responsabilitat per part dels agents, venedor/s o arrendador/s. Abans de signar cap document relacionat amb l’immoble, recomanem a tots els clients que consultin un advocat independent i, si és necessari, en facin una investigació per tal de verificar-ne l’estat i les dimensions.\nFotografies: Les fotografies només mostren parts determinades de l’immoble tal com eren en el moment en què es van fer. Com que les àrees, dimensions i distàncies que es proporcionen només són aproximades, el client les ha de comprovar. Les imatges generades per ordinador només són una indicació de la possible aparença de l’immoble, que pot canviar en qualsevol moment.\nPermisos: Qualsevol referència a alteracions o usos de qualsevol part de l’immoble no implica que ja s’hagin obtingut els permisos (d’ordenació, planificació o altres tipus de consentiments) necessaris. El comprador o arrendatari ha d’assegurar-se, mitjançant una inspecció o altres mètodes, que aquests tràmits s’han dut a terme adequadament i que tota la informació és correcta.\nIVA: La posició de l’IVA relativa a l’immoble pot canviar sense preavís.\nLa informació de la pàgina web pel que fa a un immoble és susceptible de canvis en qualsevol moment.\nAquest lloc web és propietat de i està controlat per Lucas Trading SL. Excepte en els casos en què s'expressi el contrari, tota la informació que apareix al web de Lucas Fox (ja es tracti de text o d'imatges) està protegida per drets d'autor i marques registrades, i és propietat o sota la llicència de Lucas Fox. Queda prohibida la descàrrega, mostra o impressió de qualsevol part del contingut excepte a través del vostre propi ordinador i amb la finalitat d'un ús personal, no de negocis. No reproduïu ni feu rèpliques de cap contingut del nostre web.\nEls enllaços del web poden dirigir a servidors d'invididus o organitzacions alienes a Lucas Fox. Lucas Fox no dóna cap garantia pel que fa a l'exactitud, puntualitat, adequació o cap altre aspecte de la informació ubicada en aquests servidors, i tampoc els controla ni els promociona.\nSi afegiu un enllaç al vostre lloc web, podem sol·licitar-vos que el retireu en qualsevol moment.


Jubilats, votem bé o ens 'botaran' - Regió7\nJubilats, votem bé o ens 'botaran'\n04·11·19 | 22:16\nA Espanya, entre els molts problemes que té, s'hi pot trobar el sistema públic de les pensions, una assignatura pendent que s'arrossega des de fa molts anys. Segons les enquestes sociològiques, el futur de les pensions és una de les grans preocupacions dels ciutadans/es d'aquest país. El mes de juliol passat el nombre de pensionistes va arribar a la xifra de 8.849.000. Una quantitat considerable de persones que mereixen ser escoltades en les seves justes reivindicacions socials. Aquest col·lectiu de persones grans, amb una edat superior als 65 anys, equival al 19% del total de la població espanyola.\nDels problemes que afecten els pensionistes i jubilats, els governants només en parlen de tant en tant... Darrerament, però, les converses sovintegen a causa de les mobilitzacions que tenen lloc en molts indrets de l'Estat i també per la convocatòria de les eleccions.\nEls partits polítics es recorden de les persones grans quan els convé. Sobretot a l'hora de pidolar el seu vot. Hi ha polítics que xerren i xerren com autèntics xarlatans de fira; els agrada bramar tot explicant les excel·lències dels productes que pretenen vendre. Si ens fixem en l'expressió de la seva cara ens adonarem que ni ells mateixos es creuen el que prediquen. Per tal d'aconseguir el poder, no els importa recórrer a perverses estratègies com la confrontació, la crispació i la violència dialèctica. S'acaben convertint en les seves normes fonamentals per aconseguir els objectius polítics. La seva ambició no coneix límits.\nCom que el mercat del vot dels jubilats i jubilades és força ampli i atractiu, el futur de les pensions s'ha acabat convertint en tot un «clàssic» en qualsevol dels programes electorals. Aquests dies, en el decurs dels debats, es poden escoltar les habituals reivindicacions amb les quals sorprenentment gairebé tothom està d'acord: la reforma de la Constitució per blindar el sistema públic de les pensions; la revalorització de les pensions segons l'IPC real anual; l'increment de la pensió mínima a 1.080 euros al mes...\nCompte! Una vegada passades les eleccions caldrà estar atents per veure qui continua defensant el que prometia en campanya electoral. Caldrà seguir amb atenció les sessions del Congrés dels Diputats i el Senat per si continuen recordant-se dels jubilats. I sobretot, com s'acaben legislant les promeses electorals.\nUnes dades per reflexionar: el 68% dels pensionistes cobren menys de 1.000 euros al mes i el 47% cobren menys de 700 euros al mes. La bretxa salarial entre les pensions de les dones i dels homes arriba al 40%. A més a més, la crisi ha provocat que més d'un 30% de les llars espanyoles hagin de sobreviure amb les aportacions econòmiques dels seus familiars pensionistes.\nPer cert, per poder pagar la paga extra de Nadal de les pensions, ja s'ha anunciat que qui governi es veurà obligat a treure 3.500 milions d'euros de la guardiola de les pensions (fons de reserva de la Seguretat Social).\nMalauradament, tot i els esfereïdors números relacionats, en analitzar la intenció de vot de les persones grans resulta difícil d'entendre la seva tendència a confiar en els partits polítics més dretans i reaccionaris. Cal refrescar la memòria i recordar qui va congelar les pensions i qui va protagonitzar l'insultant augment del 0,25%. I qui va protagonitzar les dràstiques retallades socials de l'estat del benestar (llei de la dependència, copagament farmacèutic...). Només en Sanitat i Educació, l'any 2012, en Mariano va retallar 10.000 milions d'euros.\nDiumenge, a l'hora de dipositar el vot, cal tenir present la respectiva trajectòria política dels partits. Ja cal que votem bé, per evitar que ens acabin botant.